dh-unibe/image-text_koenigsfelden-charters-post-1500 huggingface dataset:
Ich, gràff Herman von Sultz, lantvogt miner gnedigen herrschaft von Oͤsterrich ꝫcꝭ, ✳ tuͦn kunt menglichem
mit disem brief, dz fùr mich kàment Gerdrut Meyrin von Scherentz und Anna, ir schwoͤster, und leitent mir
fùr, wie das si und Claus Meyer von Scherentz, ir bruͦder, in gemeinschaft disi nàch geschribnen guͤter ze
lehen gehebt und har bràcht hettint von dˀ obgn̄̄ miner herrschaft von Oͤster₎, da aber der selb Claus ✳
Meyer, ir bruͦder, von todes wegen ab gangen wˀ, ✳ und bàtent mich, inen die selben lehen und guͤter ze
ernùwren und ze lihen. ✳ die selben ir bett ich erhoͤrt hàn ✳ und hàn inen und Heini Bùrgis von Scherentz
in tragers wis gelihen ✳ und lich wissentlich mit disem brief, wz ich inen an den selben guͤtˀn und lehen
durch recht lihen sol und mag nach lehens recht, miner herrschaft an ir manschaft und rechten unschedlich.
und sint dis die guͤter: ✳ ein matt, gelegen in Scherentz Matt, die man nempt Truchsetzin. ✳ ein matt, gelegē
ze Husen, die man nempt Langen Matt. ✳ ein aker, lit bi den Scherentzmatten im Schlatt. ze urkùnd hàn
ich min eigen insigel offenlich gehenkt an disen brief, der geben ist an dem nechsten sampstag nàch des
heiligen crùtzes tag ze herbst in dem jàr, do man zalt von gottes gebùrt vierzehenhundert jàr, darnàch
in dem achtonden jàr. ✳
Königsf.
Kgsf 484 .
als wir graff Herman von Sultz
etliche guͤtˀ an statt unser gnedign̄
herschafft
Staatsarchiv
AARGAU
wie etliche guͤtˀ so wir ze Scherntz und
ze Hùsen hand und lechen gewesen
enpfangen und gelichn̄ sind ✳
die Langenn Matt genēpt
die ander lit zuͦ Schaͤrtz ✳ heist die
Trùchsaͤssin ✳
✳ K ✳
✳ D ✳ 81
lc